ขณะนั้นคาดว่าเปลวไฟจากยากันยุงปลิวไปถูกส่วนผสมดินปืน จากนั้นก็ลุกลามไปยังดอกไม้ไฟสำเร็จรูป จนเกิดระเบิดเสียงดังสนั่นหวั่นไหวถึง 3 ครั้งสร้างความแตกตื่นแก่ชาวบ้านในรัศมี 10 กิโลเมตร กระทั่งเกิดเหตุดังกล่าวขึ้นนายล้วน เรืองฤทธิ์ อายุ 74 ปี บิดาของนางสินีนาถ ซึ่งปลูกบ้านอยู่ในที่ดินติดกัน กล่าวว่า นางสินีนาถพักอาศัยอยู่ในบ้านหลังดังกล่าวพร้อมกับสามีและลูกชาย โดยนางสินีนาถมีอาชีพรับจ้างบรรจุดินปืน ดินประสิวในการทำพลุ ดอกไม้ไฟ และเครื่องเล่นประเภทเสียงดังทั่วไป ซึ่งก่อนเกิดเหตุเพิ่งไปรับวัตถุดิบดินปืนและอุปกรณ์ในการผลิตมาจากคนหนึ่งในอ.ไชโยจ.อ่างทอง ขณะเกิดเหตุนั้นตนเห็นลูกสาวนั่งทำพลุ ดอกไม้ไฟอยู่หน้ามุขตรงบันไดหน้าบ้านตามลำพัง และตนยังตะโกนเตือนว่าระวังระเบิด ต่อมาไม่นานประมาณ 20 นาที ก็ได้ยินเสียงระเบิดดังสนั่นหวั่นไหวถึง 3 ครั้ง เมื่อหันไปดูต้นเสียงก็พบว่าบ้านของบุตรสาวถูกแรงระเบิดพังทลายไปทั้งหลัง"หากระเบิดเกิดช้ากว่านี้ นายสมพรที่ไปรับจ้างขับรถบรรทุกสิบล้อ และต้องรับด.ช.สิริกรณ์กลับจากโรงเรียนมายังบ้านพักคงได้รับอันตราย หรือเสียชีวิตด้วยแน่นอน สำหรับลูกสาวผมนั้นเพิ่งจะหันมาทำอาชีพบรรจุพลุเพียง 5 เดือน เท่านั้นเอง"นายล้วน กล่าว
ใครคือบิดาของนางสินีนาถ 
นายล้วน เรืองฤทธิ์